**COVID-19**

**Frequently Asked Questions – Hebrew**

**שאלות נפוצות – Hebrew**

|  |  |
| --- | --- |
| **שאלה** | **תשובה** |
| איך ילמדו התלמידים בעלי הצרכים המיוחדים במהלך תקופת סגירת בתי הספר? | כל תלמידי בתי הספר השייכים ל-Los Angeles United School District (בתי הספר הציבוריים במחוז לוס אנג'לס, LAUSD) ייקחו עמם הביתה מארזים ובהם חומרי לימוד ומטלות.כמו כן, LAUSD עובדת עם רשתות הטלוויזיה PBS, SoCal, KCET ו-KLCS-TV שיספקו משאבים לימודיים נוספים ללא תשלום כדי לתמוך בלמידה במהלך תקופת סגירת בתי הספר. הדבר כולל תוכניות לימוד לתלמידי גן עד כיתה י"ב ומשאבים מקוונים. המשאבים המקוונים חינמיים ואפשר לגשת אליהם בכתובת [**https://achieve.lausd.net/resources**](https://achieve.lausd.net/resources) |
| האם בתי או בני יקבלו מחשב או עזרים טכנולוגיים אחרים הדרושים ללמידה מרחוק? | LAUSD פועל במלוא המרץ לוודא שלכל התלמידים והתלמידות גישה למשאבים המקוונים וימשיך לספק לתלמידיו אמצעי גישה אלקטרוניים במהלך השבועות הקרובים.עבור תלמידים ולתמידות שכבר הוקצה להם מכשיר טכנולוגיה מסייעת במסגרת תוכנית הלמידה המותאמת אישית שלהם, LAUSDפועל לוודא שכל מכשירי הטכנולוגיה המסייעת יגיעו לזקוקים להם. אם יש לכם שאלות הנוגעות לטכנולוגיה מסייעת אנא צרו קשר עם קארי טייפי (Kari Tapie) בכתובת ktapie@lausd.net. |
| בני או בתי מקבלים שירותים משלימים (כמו קלינאות תקשורת, פעילות גופנית מותאמת, ריפוי בעיסוק וכדומה). האם הוא או היא ימשיכו לקבל אותם במהלך תקופת סגירת בתי הספר? | בנסיבות רגילות, ילדים בעלי צרכים מיוחדים מקבלים את השירותים המשלימים ישר מאנשי הטיפול השונים. עקב ההנחיות לנהוג ריחוק חברתי כאמצעי זהירות נגד הדבקה בנגיף COVID-19, מתן השירותים המשלימים יותאם לתנאים שמאפשרת הלמידה מרחוק. LAUSD בונה תוכנית שתאפשר מתן שירותים אלו לתלמידות ולתלמידים הזקוקים להם. |
| עם מי עלי ליצור קשר בכל הנוגע לנותני השירותים המשלימים? | אנו מעודדים את ההורים לעמוד בקשר עם המורים, המורות ונותני השירותים השונים באמצעות הדואר האלקטרוני. לשאלות נוספות באשר לנותני השירותים השונים, צרו קשר עם משרד החינוך המיוחד באזורכם.LD Northwest (818) 654-3600 LD East (323) 224-3100 LD Northeast (818) 252-5400LD West (310) 914-2100 LD Central (213) 241-0126 LD South (310) 354-3400  |
| אחד התלמידים שלי לומד תוכנית לימודים חלופית. אילו עזרי למידה יקבל? | מורים ומורות בבתי הספר שלנו בנו מאגר חומרים ומשאבים שיעזרו לילדים הלומדים תוכנית לימודים חלופית. חומרי למידה מקוונים לתוכנית הלימודים החלופית זמינים להורים ולתלמידים באתר LAUSD, בכתובת [**https://achieve.lausd.net/resources**](https://achieve.lausd.net/resources), ודרך Unique Learning Systems (ULS). |
| האם מרכזי החינוך המיוחד עדיין פתוחים? | לא, מרכזי החינוך המיוחד הם בתי ספר שמפעיל LAUSD וחל עליהם הצו המורה לסגור את כל בתי הספר שבאחריות משרד החינוך המחוזי. |
| מהי התוכנית להארכת שנת הלימודים 2020 (ESY)? | משרד החינוך המחוזי מתכנן לקיים את הארכת שנת הלימודים. התאריכים שנקבעו לעת עתה (ועומדים בסימן שאלה) הם 29 ביוני עד 24 ביולי 2020. עם זאת, הדברים תלויים במצב שעשוי להשתנות, והתאריכים עשויים להשתנות גם הם. |
| נקבעה לי פגישה במסגרת תוכנית הלימודים המותאמת אישית והתאריך שלה חל בזמן סגירת בתי הספר. האם היא תתקיים? | משרד החינוך המחוזי מתכנן לערוך את הפגישות הנקבעות במסגרת תוכנית הלימודים המותאמת אישית מרחוק (כלומר, בשיחות וידאו וכדומה). כל מפגש הכלול בתוכנית הלימודים המותאמת אישית שיתבטל עקב סגירת בתי הספר שכפתה התפשטות ה-COVID-19 ייקבע מחדש במסגרת תוכנית זו. |
| לבת שלי (או לבן שלי) נקבעה הערכה בתקופת סגירת בתי הספר. האם היא צפויה להתקיים בכל זאת? | משרד החינוך המחוזי בונה תוכנית שתאפשר קיום הערכות בתקופת סגירת בתי הספר. כל הערכה שהתבטלה עקב סגירת בתי הספר שכפתה התפשטות ה-COVID-19 תקבע מחדש במסגרת תוכנית זו. |
| האם זמן הלימודים והשירותים המשלימים שהפסיד הבן שלי (או בתי) יושלמו? | לאחר פתיחת בתי הספר מחדש ייפגשו צוותי ההוראה המותאמת אישית ויקבעו לכל תלמיד באופן אישי האם הוא או היא זקוקים להשלמת זמן לימודים או שירותים אחרים. |